भारत-इंग्लैंड वनडे के लिए वानखेड़े में धीमी पिच : क्यूरेटर  
भारत और इंग्लैंड के बीच चौथे एक दिवसीय क्रिकेट मैच के लिए वानखड़े स्टेडियम में धीमी पिच बनाई गई है।
भारत और इंग्लैंड के बीच चौथे एक दिवसीय क्रिकेट मैच के लिए वानखड़े स्टेडियम में धीमी पिच बनाई गई है।  मैदान के क्यूरेटर और भारत के पूर्व सलामी बल्लेबाज सुधीर नाईक ने कहा, यह धीमी पिच होगी। विश्व कप फाइनल (भारत बनाम श्रीलंका, दो अप्रैल) के लिए बनाई गई पिच से यह धीमी होगी। यह सूखी विकेट होगी। मुंबई क्रिकेट संघ के सूत्रों ने बताया कि भारतीय टीम प्रबंधन ने धीमी पिच बनाने के लिए कहा है और इस पर अमल किया जाएगा।  वानखेड़े स्टेडियम पर विश्व कप के दौरान दो लीग मैच खेले गए थे जिसमें भारत शामिल नहीं था। फाइनल इसी मैदान पर खेला गया जिसमें भारत ने श्रीलंका को हराकर विश्व कप जीता। मैच के लिए कारपोरेट बाक्स की टिकट 20000 रूपये और सुनील गावस्कर स्टैंड की टिकट 1000 रूपये रखी गई है।